當代愛情小說係指背景設於作者身處嘅時代嘅愛情小說，係愛情小說當中最大嗰類，出名嘅作品有 1813 年出嘅《傲慢與偏見》（Pride and Prejudice）－呢個作品圍繞英國鄉紳貴族嘅成長同感情問題（作者身處嘅時代）故仔講男女主角分別性格上有缺點－男主角為人高傲、女主角容易對人評頭品足同產生偏見（角色以及衝突嘅可能性）但及後同對方相處之後，學識克服自己嘅缺點，最後成婚。